ind vs sa 1st t20: dharamshala weather forecast today
Dharamshala T20కి వర్షం ముప్పు.. మ్యాచ్ డౌట్
ధర్మశాల స్టేడియం పరిసరాల్లో శనివారం భారీగా వర్షం పడింది. ఈరోజు కూడా ఉదయం నుంచి చిరుజల్లు కురుస్తుండటంతో.. మైదానాన్ని కవర్లతో సిబ్బంది కప్పి ఉంచారు. ఇప్పటికే ఔట్‌ఫీల్డ్ చిత్తడిగా మారినట్లు తెలుస్తోంది.
Samayam Telugu | Updated:
Sep 15, 2019, 04:09PM IST
హైలైట్స్
భారత్, దక్షిణాఫ్రికా మధ్య ఈరోజు రాత్రి 7 గంటలకి ధర్మశాలలో తొలి టీ20
గత రెండు రోజుల నుంచి ధర్మశాల స్టేడియం పరిసరాల్లో వర్షం
ఈరోజు కూడా చిరుజల్లులు.. మైదానాన్ని కవర్లతో కప్పివేత
స్టేడియం డ్రైనేజీ సిస్టమ్‌ని ఇటీవల ఆధునీకరించామంటున్న హెచ్‌‌పీసీఏ
భారత్, దక్షిణాఫ్రికా మధ్య ఈరోజు రాత్రి జరగనున్న తొలి టీ20కి వర్షం ముప్పు పొంచి ఉంది. శనివారం నుంచి స్టేడియం పరిసరాల్లో వర్షం పడుతుండగా.. మైదానాన్ని కవర్లతో సిబ్బంది కప్పి ఉంచారు. ఈరోజు కూడా ఉరుములతో కూడిన వర్షం వచ్చే సూచనలు ఉన్నట్లు వాతావరణ శాఖ తెలపడంతో.. మ్యాచ్ జరగడంపై అనుమానాలు నెలకొన్నాయి.
Read More: టీమిండియా ఆ బలహీనతే.. సఫారీలకి బలం
మ్యాచ్‌కి అనుగుణంగా ప్రస్తుతం మైదానాన్ని పూర్తిగా సిద్ధం చేయాలంటే సాయంత్రం ఐదు గంటలకి వర్షం పూర్తిగా తగ్గిపోవాలని హిమాచల్‌ప్రదేశ్ క్రికెట్ అసోషియేషన్‌ (హెచ్‌‌పీసీఏ) సిబ్బంది చెప్తున్నారు. ఒకవేళ ఐదు గంటల తర్వాత కూడా వర్షం పడినా.. కనీసం ఐదు ఓవర్ల మ్యాచ్‌ని ఆడించేందుకు తాము ప్రయత్నిస్తానమని వెల్లడించారు. స్టేడియం డ్రైనేజ్‌ సిస్టమ్‌ని ఇటీవల ఆధునీకరించిన నేపథ్యంలో.. వర్షం తగ్గుముఖం పట్టిన నిమిషాల వ్యవధిలోనే మైదానాన్ని సిద్ధం చేయనున్నట్లు హెచ్‌సీఏ చెప్తోంది.